Diari Oficial de la Generalitat Valenciana


Sumari del DOGV 5512, del 15-05-2007 (2007/4671)

ACORD de 28 de febrer del 2007, de la Comissió Territorial d'Urbanisme de València, relatiu a la modificació puntual número 9 del PGOU de Carcaixent.
-----------------------------------------------------------------------------------------------------------------------------------------------------

### Dades del document

Número de DOGV
:   5512

Data del DOGV
:   15-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4671


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * pla d'urbanisme

Vist l'expedient remés per l'Ajuntament de Carcaixent referit a la modificació puntual núm. 9 del PGOU, a l'efecte de l'aprovació definitiva, i de conformitat amb el següents:  
Antecedents  
1. L'expedient es va sotmetre a informació pública, mitjançant un acord de ple extraordinari de data 05.07.2005. Una vegada transcorregut el corresponent període d'exposició pública (DOGV núm. 5054 de 21.07.2005 i en el diari Las Provincias de 04.07.2005), sense que es presentaren al·legacions. La modificació puntual núm. 9 del PGOU de Carcaixent es va aprovar provisionalment, per acord plenari de data 29.09.2005.  
2.El projecte consta de memòria informativa i justificativa, i de plànols d'ordenació.  
3. L'objecte de la modificació puntual núm. 9 del PGOU de Carcaixent és el següent:  
Permutar la qualificació d'equipament públic de la parcel·la del sector S-2 d'ús industrial, per la qualificació de lucrativa industrial dels terrenys que siguen adjudicats a l'Ajuntament en concepte d'excés d'aprofitament del sector Barxeta-2.  
Es tracta de modificar les qualificacions de les següents parcel·les, que són de titularitat municipal:  
Parcel·les actuals  
Parcel·la A:  
- Superfície: 6.492,5 m²  
- Edificabilitat:1,25 m²t/m²  
- Classificació: sòl urbà industrial  
- Qualificació: equipament públic  
- Situació: antic sector 2, incorporat com a sòl urbà en el PGOU com a SUI-1.  
- Normativa: Capítol 6 de les normes del PGOU   
Parcel·la B:  
- Superfície: 6.492,5 m²  
- Edificabilitat:1,68 m²t/m²  
- Classificació: sòl urbanitzable  
- Qualificació: lucratiu industrial.  
- Situació: Sector industrial núm. 4 Barxeta-2.  
- Normativa: Normes del PP sector industrial Barxeta-2  
Parcel·les proposades  
Parcel·la A  
- Superfície: 6.492,5 m²  
- Edificabilitat: 1,25 m²t/m²  
- Classificació: sòl urbà  
- Qualificació: lucratiu industrial  
- Situació: antic sector 2, incorporat com a sòl urbà en el PGOU com a SUI-1.  
- Normativa: Capítol 6 de les normes del PGOU  
Parcel·la B  
- Superfície: 6.492,5 m²  
- Edificabilitat:1,68 m²t/m²  
- Classificació: sòl urbanitzable  
- Qualificació: equipament públic  
- Situació: Sector industrial núm. 4 Barxeta-2.  
- Normativa: Normes del PP del sector industrial núm. 4 Barxeta-2, amb l'articulat específic de la nova zona que es proposa a continuació  
ACORD de 28 de febrer del 2007, de la Comissió Territorial d'Urbanisme de València, relatiu a la modificació puntual número 9 del PGOU de Carcaixent. [2007/4671]Conselleria de Territori i HabitatgeL'Ajuntament justifica aquesta modificació a causa de la urgent demanda de sòl industrial i la necessitat de l'Ajuntament d'alienar la parcel·la de titularitat municipal.  
Pel que fa a la parcel·la B, que es troba en el sector Barxeta-2 del PGOU, per a reubicar l'ús d'equipament públic en una parcel·la del sector núm. 4, ha sigut necessari afegir a les normes urbanístiques una nova subzona d'equipaments amb la seua normativa corresponent.   
4. Durant la tramitació de l'expedient s'han sol·licitat informes als següents organismes sectorials:  
- DG de Transports.  
- DG d'Esports de la Conselleria de Cultura.  
Dels informes sol·licitats, s'han emés els següents:  
- DG de Transports, de data 11.05.06, de caràcter favorable.  
5. Quant a l'acreditació de la capacitat i la suficiència de la xarxa d'abastiment d'aigua, que es troba acreditada en els expedients d'aprovació del sector industrial   
Quant a l'acreditació de la suficiència de l'EDAR, l'Ajuntament assenyala que la construcció de l'EDAR del sistema d'Alzira, terme municipal d'Alzira, Villanueva de Castellón, Carcaixent i la Pobla Llarga és a càrrec de la CHJ, i no s'han conclòs les obres.   
6. Carcaixent compta amb Pla general aprovat definitivament per la Comissió Territorial d'Urbanisme en data 28 de maig de 1998.   
7. La Comissió Informativa de la Comissió Territorial d'Urbanisme de València, en sessió celebrada el 21 de febrer del 2007, amb el vot favorable de tots els vocals presents excepte el representant de la Confederació Hidrogràfica del Xúquer que l'emet en sentit desfavorable, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
1. Les consideracions que s'han de realitzar en aquest expedient són les següents:  
1. L'Ajuntament ha acreditat la titularitat pública de les parcel·les que canvien de qualificació i que volen permutar-se, sobretot la de la parcel·la B que correspon a l'excés d'aprofitament lucratiu municipal del Pla parcial sector industrial Barxeta-2, per haver aportat, en data 12.02.07 (via fax), l'acord plenari, de data 26.10.06, d'aprovació definitiva del Projecte de reparcel·lació forçosa del PAI sector industrial núm. 4 Barxeta-2.   
2. D'altra banda, cal assenyalar que el fet que el canvi de destinació dels terrenys estiga autoritzat per una modificació del planejament, no altera el dret de reversió que puguen tindre, si és el cas, els propietaris afectats per incomplir, l'administració, l'afectació dels béns a la finalitat concreta d'interés social. Per tant, el canvi d'usos de la parcel·la dotacional comportarà accedir, per part dels propietaris, al dret de reversió, ja que en aquesta modificació de planejament no es justifica que concórrega alguna de les causes d'excepció a la reversió previstes en l'art. 40 de la Llei 6/1998, de règim del sòl i valoracions. Per tant, una vegada s'aprove definitivament la modificació de planejament, per part de l'administració municipal, sobre la base del que disposen els articles 55 de la LEF i 67 del REF, s'ha de notificar als antics propietaris de la parcel·la dotacional la desaparició de l'afectació perquè puguen exercir, si així ho estimen convenient, el seu dret de reversió.  
3. Assenyalar que segons l'art. 547 del ROGTU els béns dels PMS poden ser alienats mitjançant la permuta per altres béns, previ expedient acreditatiu, que passaran a integrar-se en el PMS.  
2. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
A la vista de tot el que antecedeix la Comissió Territorial d'Urbanisme de data 28 de febrer del 2007, per unanimitat, acorda:   
Aprovar definitivament la modificació puntual núm. 9 del PGOU de Carcaixent, i s'ha de presentar, en dos exemplars, perquè la CTU segelle els documents i la documentació tècnica degudament diligenciada i visada pel respectiu col·legi oficial corresponent, a més, de dues còpies del projecte en suport digital.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998, estableix literalment:  
«Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.